ट्रेन चली गेई ते मंते परोतई आए। मेरी नजर अपनी ट्रेन दे डब्बे च पेई। शर्मा बारी च ठुड्डी टकाइयै मेरे आ’ल्ल दिक्खी-दिक्खी मुस्करा दा हा। मिगी उसदी मुस्कराट कोला चिड़ ऐ। ओह् इ’यां मुस्करांदा ऐ, जि’यां उसदे कोल सारी समस्याएं दा हल ऐ। जि’यां ओह् सब किश जानदा ऐ ते दुएं दी नासमझी उप्पर उसगी हासा औंदा ऐ। ओह् बिल्कुल इ’यां ऐ जि’यां साढ़े म्हल्ले च रौह्‌ने आह्‌ला इक लेखक-आर्टिस्ट, जेह्‌ड़ा सारी दुनिया दे आदमियें गी अपनी क्हानी दा ‘प्लाट’ समझदा ऐ ते अपने-आप गी देवलोक चा आए दा फरिश्ता।